LAOAG CITY – Kalpasan ti sumagmamano a bulan a pannakaipenpen ti kaso dahiti uppat a Chinese nationals a natiliwan kadagiti agkakangato ti kalibre na a paltog ken eksplosibo idi pay tawen 2013 ket nadengngeg manen itay bigat.
Nupay kasta, saanen nga iti RTC Branch 19 ti Bangui, Ilocos Norte ngem iti RTC Branch 14 iti Laoag City iti sala ni Honorable Judge Francisco Quilala.
Daytoy ket kalpasan nga inaprobaran ti Korte suprema a maiyakar iti sabali a korte ti nasao a kaso.
Iti naisayangkat a hearing, nairekomendar a maimbitaran iti korte ti Chinese interpreter a ni Atty An Yao.
Naammoan a no patgan ni Yao ti kiddaw ti RTC 14 ket dagus a maaramid ti schedule ti sumaruno a hearing ti kaso dagiti uppat a gangannaet a da Leng Hai Yun, Dang Hui Yen, Lui Guang Feng ken Lin Weng Chun.
Maipalagip a naisardeng ti hearing iti kaso dagiti nadakamat a gangannaet iti panag-inhibit ni Honorable Judge Rosemarie Ramos kalpasan a naakusaran nga immawat iti maysa a milyon a pisos manipud kadagiti nadakamat a Chinese nationals.
ilo_Latn ilo_Latn ilo_Latn ilo_Latn ilo_Latn ilo_Latn